stanford-oval/wikipedia huggingface dataset:
נתן אפשטיין
הערות שוליים

↑  (jacob von strassburg) נפטר ד' בחשון ה'קצ"ט. אביו, רבי יעקב, לקח את השם אפשטיין מחותנו רבי אברהם שהתגורר באפשטיין (אנ'), הסמוכה לפרנקפורט.
↑  המהרי"ל מכנה את יעקב "עשיר גדול משופע". שו"ת מהרי"ל סימן צ"ו.
↑  דור אחד מאוחר יותר, כתב בן המשפחה כי המשפחה יושבת בפרנקפורט יותר ממאתיים שנה (ישראל יובל, חכמים בדורם, עמ' 235).
↑  ביניהם ר' זעמיל, אחיו של ר' נתן (שימש כרב בפרנקפורט החל מ-1470. חכמים בדורם עמ' 235), ור' גומפריכט חתנו של ר' זעמיל. אודות המשפחה ראה: חכמים בדורם עמ' 228- 244.
↑  בספר "חכמים בדורם" מעלה השערה שהייתה ישיבתו הכנה לישיבת מהרי"ל, ואילו במבוא לספרי מהרי"ל של מכון ירושלים עמ' 228 מניחים שהוא סייע למתקשים בלימודיהם בישיבת מהרי"ל.
↑  המעשה מתואר בשו"ת מהרי"ל סי' צ"ו וצ"ז, באתר אוצר הספרים היהודי השיתופי. לתיארוך המקרה ותיאורו ראו ישראל יובל, חכמים בדורם: המנהיגות הרוחנית של יהודי גרמניה בשלהי ימי הביניים, ירושלים תשמ"ט, עמ' 116–119, ועמ' 229–230.
↑  שו"ת מהרי"ל החדשות סימן קל"ה.
↑  שו"ת מהר"ם מינץ סימן י"ט, וראה חכמים בדורם עמ' 231 הערה 14.
↑  שו"ת מהר"ם מינץ סימן כ"א, ראה חכמים בדורם עמ' 232 הערה 17.
↑  חכמים בדורם עמ' 233.
↑  סימן קל"ג.
↑  אך יצוין שלפי ישראל פלס במאמרו "מיהו ה'מלך' מהר"ר נתן ס"ל?" במוריה שנה ל"ג שפה-שפז עמ' רמב מדובר בר' זלמן יענט וצריך לגרוס "מהר"ר זלמן ז"ל".
↑  שו"ת מהר"ם מינץ סימן כ"ה הערה 1 מהדורת מכון ירושלים.
↑  שו"ת מהר"ם מינץ סימן ס"ג.
בא"פ אליקים

| --- | --- |
תג היחידה של בא"פ אליקים
תג היחידה של בא"פ אליקים
 פרטים
 כינוי:  בא"פ אליקים
 מדינה:  ישראל ישראל
 שיוך:  צה"ל צה"ל
 סוג:  בסיס האימונים הראשי של פיקוד הצפון
 פיקוד
 יחידת אם:   פיקוד הצפון
 יחידות בת:  בית הספר ללוחמה נגד גרילה
 דרגת המפקד:    אלוף-משנה
 מפקד נוכחי:  אל"ם משה פסל
 מפקדים:  ראו בהמשך
בסיס אימונים פיקודי צפון הידוע בשם בא"פ אליקים הוא מחנה צבאי של צה"ל המשמש כבסיס האימונים הראשי של פיקוד הצפון. הבסיס נמצא סמוך למושב אליקים ולמחלף אליקים ומכאן שמו.
מטרתו העיקרית של הבסיס היא לאפשר עריכת אימונים בסדר גודל רחב וכן שמירה על כשירותו המבצעית של פיקוד הצפון. האימונים בבסיסים אלה מתקיימים לאורך כל השנה, הן על ידי כוחות סדירים והן על ידי כוחות מילואים, ומתחלקים לשני סוגי אימונים עיקריים:
אימונים לפני תעסוקה מבצעית (בראשי תיבות: אל"ת) ולחימה (בראשי תיבות: אל"ל) המתבצעים בגזרת הפיקוד.
אימוני כשירות ליחידות הפיקוד השונות.
בבא"פ אליקים שוכן בית הספר ללוחמה נגד גרילה.
מפקדי הבסיס

| שם | תקופת כהונה | הערות |
| --- | --- | --- |
| גדעון עבאס | ינואר 1977 - אפריל 1977 |  |
| יצחק זמיר | אפריל 1977 - דצמבר 1977 | לימים מפקד עוצבת אדום |
| עמוס קוצר | דצמבר 1977 - ינואר 1980 | לימים ראש אית"ן |
| צבי פולג | ינואר 1981 - ספטמבר 1982 | לימים מפקד אוגדת עזה |
| גבי אופיר | ספטמבר 1982 - פברואר 1984 | לימים אלוף פיקוד העורף |
| רביד שלמה | פברואר 1984 - מאי 1985 |  |
| עדי אדירי | יוני 1985 - אוקטובר 1986 |  |
| אלישע ילין | אוקטובר 1986 - ספטמבר 1987 | לימים מפקד חטיבת כרמלי |
| מירון ענבר | אוגוסט 1987 - יוני 1988 |  |
| עופר כרמל | יוני 1988 - מרץ 1990 |  |
| אליעזר רוזנבאום | מרץ 1990 - אוגוסט 1992 |  |
| ניצן נוריאל | אוגוסט 1992 - יולי 1994 | לימים ראש החטיבה לקשרי חוץ באגף המבצעים |
| צבי ברקאי | יולי 1994 - נובמבר 1996 |  |
| שמואל זכאי | ינואר 1997 - דצמבר 1997 | הקים את בית הספר ללוחמה נגד גרילה. לימים מפקד אוגדת עזה |
| שמואל אביבי | דצמבר 1997 - מרץ 2000 |  |
| משה נידם | מרץ 2000 - ספטמבר 2002 |  |
| יואלי אור | נובמבר 2002 - אפריל 2005 | לימים מפקד מנהלת התרגילים הלאומית |
| ליאור ליפשיץ | פברואר 2005 - נובמבר 2008 |  |
| אופק בוכריס | נובמבר 2008 - יולי 2010 | לימים מפקד פו"ם |
| מרדכי כהנא | ספטמבר 2010 - ספטמבר 2011 | לימים קצין איסוף קרבי ראשי |
| גיא הלוי | ספטמבר 2011 - יולי 2013 |  |
| אילן דיקשטיין | יולי 2013 - יולי 2016 |  |
| יעקב ולר | יולי 2016 - מרץ 2018 |  |
| שי בן ישי | מרץ 2018 - נובמבר 2019 |  |
| ישראל פרידלר | נובמבר 2019 - אפריל 2022 | לימים מפקד חטיבת ביסלמ"ח |
| גיל ורנר | אוגוסט 2022 - מכהן |  |
הערות שוליים

↑    יאיר קראוס, ‏"היה ברור לכולנו שאנחנו הולכים כדי למסור את הנפש", בעיתון מקור ראשון, 23 באפריל 2020
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
היברידי נטען

מיצובישי אאוטלנדר PHEV ההיברידי הנטען הנפוץ ביותר בעולם
רכב חשמלי היברידי נטען (פלאג-אין) (באנגלית: plug-in hybrid electric vehicle - PHEV) הוא רכב עם הנעה היברידית, שניתן לטעון את הסוללה החשמלית שלו באמצעות חיבור כבל טעינה למקור חשמל חיצוני, בנוסף לטעינה באופן פנימי על ידי הגנרטור המופעל על ידי מנוע בעירה פנימית. מרבית כלי הרכב עם מנוע היברידי נטען הם מכוניות נוסעים, אך ישנן גם גרסאות של טנדרים, משאיות שירות, אוטובוסים, רכבות, אופנועים, טוסטוסים ואפילו כלי רכב צבאיים.
בדומה לכלי רכב חשמליים, רכב חשמלי היברידי נטען מעביר את פליטת גזי החממה מהפליטה של מנוע המכונית לגנרטורים של תחנות הכוח המפעילות את רשת החשמל. גנרטורים אלה עשויים להיות מופעלים על ידי אנרגיה מתחדשת (למשל אנרגיה סולארית, אנרגיית רוח או הידרואלקטרית) ובעיקר נטולי פליטה, או בעלי עוצמת פליטה כוללת נמוכה יותר ממנועי בעירה פנימית בודדים. טעינת הסוללה מהרשת יעילה יותר ויכולה לעלות פחות משימוש בגנרטור הפנימי של הרכב, דבר המסייע בהפחתת עלויות התפעול.
כלי רכב חשמליים עם מנוע היברידי נטען, בייצור המוני, היו זמינים לציבור בסין ובארצות הברית מאז 2010. עד סוף שנת 2017 היו למעלה מ-40 דגמים של כלי רכב עם מנוע היברידי נטען בייצור סדרתי הזמינים למכירות קמעונאיות. הם זמינים בעיקר בסין, יפן, ארצות הברית, קנדה ומערב אירופה. הדגמים הנמכרים ביותר הם מיצובישי אאוטלנדר PHEV, משפחת רכבי שברולט וולט וטויוטה פריוס PHV.
נכון לדצמבר 2019, מספר כלי הרכב מדגם היברידי נטען בעולם הוא 2.4 מיליון יחידות, המהווים שליש ממלאי מכוניות הנוסעים החשמליות בכבישי העולם. נכון לדצמבר 2019, בסין היו המספר הגדול ביותר בעולם עם 767,900 יחידות, ואחריה ארצות הברית עם 567,740, ובריטניה עם 159,910.
שיווק של כלי רכב מסוג היברידי נטען בישראל החל בסוף שנת 2011, לאחר שכמה יבואני רכב, פנו לרשות המיסים, וביקשו לתת הטבת מס למכוניות היברידיות נטענות שהם מתכוונים לשווק בישראל. הדגם הראשון ששוק בישראל היה הטויוטה פריוס "פלאג-אין". בשנת 2014 החל שיווק המיצובישי אאוטלנדר עם מנוע היברידי נטען בישראל.
היסטוריה > היסטוריה מוקדמת

הרכב לוהנר-פורשה היברידי מעורב שיוצר כבר בשנת 1899, היה המכונית החשמלית ההיברידית הראשונה. ניתן היה לטעון היברידיות מוקדמות ממקור חיצוני לפני ההפעלה. עם זאת, המונח "היברידי נטען" פירושו רכב היברידי שניתן לטעון אותו משקע חשמל רגיל. את המונח "רכב חשמלי היברידי נטען" טבע פרופסור אנדרו פרנק מאוניברסיטת קליפורניה בדייוויס.
בגיליון יולי 1969 של המגזין "מדע פופולרי" נכלל מאמר על מכונית קונספט של חברת ג'נרל מוטורס XP-883. רכב נוסעים שבו הותקנו שש סוללות 12 וולט באזור תא המטען ומנוע חשמלי DC רוחבי המניע הנעה קדמית. ניתן היה לחבר את המכונית לשקע רגיל של 120 וולט בצפון אמריקה לטעינה.
היסטוריה > החייאת הרעיון

בשנת 2003 החלה חברת רנו למכור את Elect'road, גרסה היברידית נטענת לרנו קנגו, הרכב המסחרי הפופולרי שלה, באירופה. בנוסף למנוע שלו, הוא יכול הרכב להיות מחובר לשקע רגיל ולהיטען לטווח של 95% בתוך כארבע שעות. לאחר מכירת כ-500 כלי רכב, בעיקר בצרפת, נורווגיה ובריטניה, תוכננה Elect'road מחדש בשנת 2007.
עם זמינותם של כלי הרכב ההיברידיים ועליית מחירי הדלק בארצות הברית החל מסביבות 2004 גדל העניין בקונספט ההיברידי הנטען. בשנת 2006, הן טויוטה והן ג'נרל מוטורס הכריזו על תוכניות להיברידי נטען. פרויקט Saturn Vue של ג'נרל מוטורס בוטל, אך הרכב של טויוטה אושר לשימוש בכבישים ביפן בשנת 2007.
בשנת 2007 הודיעה יצרנית הרכב הסינית BYD Auto, שהיא בבעלות יצרנית הסוללות הגדולה בסין, כי תשיק את הרכב PHEV-60 בסין במחצית השנייה של 2008. BYD הציגה אותה בינואר 2008 בתערוכת הרכב של דטרויט. הרכב התבסס על מכונית ה- F6 הבינונית של BYD, הוא משתמש בסוללות מבוססות ליתיום ברזל (LiFeP04) במקום בסוללות ליתיום, וניתן היה להטעין אותו עד 70% מהקיבולת תוך 10 דקות.
בשנת 2007 השיקה חברת פורד את היברידית הנטענת הראשונה שלה, שייצרה צי של 20 רכבי הדגמה עבור חברת "אדיסון דרום קליפורניה". כחלק מתוכנית הדגמה זו, פורד פיתחה גם את רכב השטח ההיברידי הנטען הראשון, שנמסר ביוני 2008.
היסטוריה > ייצור סדרתי

ב-15 בדצמבר 2008 החלה BYD Auto למכור את ה-F3DM שלה בסין, והפכה להיברידית הנטענת הראשונה בייצור סדרתי שנמכרה בעולם, אם כי בתחילה הייתה זמינה רק ללקוחות ארגוניים וממשלתיים. המכירות לקהל הרחב החלו בשנזן במרץ 2010, אך מכיוון שמחיר ה-F3DM היה כמעט כפול ממחיר המכוניות המופעלות על דלק קונבנציונלי, BYD קיבלה סבסוד מהממשלה המקומית כדי להפוך את מחיר הרכב ללתחרותי עבור הקונים. טויוטה מסרה 600 רכבי "פריוס פלאג-אין" באירופה ובצפון אמריקה בשנים 2009 ו-2010.
וולוו בנתה שתי גרסאות הדגמה של היברידיות נטענות של וולוו V70 בשנת 2009 אך לא המשיכה בייצור. ה- V60 ההיברידית הנטענת הושקה בשנת 2011 והייתה זמינה למכירה.
ג'נרל מוטורס השיקה רשמית את שברולט וולט בארצות הברית ב-30 בנובמבר 2010, והמשלוחים הקמעונאיים החלו בדצמבר 2010. הרכב הושק תחת המותג של אופל / ווקסהול אמפרה באירופה בין סוף 2011 לתחילת 2012.
טויוטה פריוס פלאג-אין הושקה ביפן בינואר 2012, בארצות הברית בפברואר 2012, ובאירופה בסוף יוני 2012. פורד C-Max Energi הושקה בארצות הברית באוקטובר 2012, [62] וולוו V60 Plug-in Hybrid בשוודיה בסוף 2012.
בדצמבר 2014 הכריזה BMW כי הקבוצה מתכננת להציע גרסאות היברידיות נטענות של כל דגמי מותג הליבה שלה באמצעות טכנולוגיית eDrive שפותחה עבור רכבי סדרת BMW i (BMW i3 ו- BMW i8). מטרת החברה היא להשתמש בטכנולוגיית ההיברידיות הנטענות כדי להמשיך ולהציע כלי רכב בעלי ביצועים גבוהים תוך הפחתת פליטות פחמן דו-חמצני מתחת ל 100 גרם לק"מ. בזמן ההכרזה יצרנית הרכב כבר בדקה אב-טיפוס היברידי נטען של סדרה 3. הדגם הראשון שהיה זמין למכירות קמעונאיות היה BMW X5 eDrive 2016, עם גרסת הייצור שנחשפה בתערוכת שנחאי 2015.
השוואה לרכב היברידי רגיל

לרכב היברידי נטען יש פוטנציאל להיות יעיל יותר מרכב היברידי רגיל, מכיוון שהשימוש המוגבל יותר במנוע הבעירה הפנימית שלו עשוי לאפשר שימוש במנוע קרוב יותר ליעילותו המרבית. בעוד שטויוטה פריוס מדגם היברידי רגיל עשויה להמיר דלק לאנרגיה תנועה ביעילות של כ-30% בממוצע (הרבה מתחת ליעילות השיא של המנוע כ-38%), המנוע של הדגם היברידי הנטען PHEV-70 עשוי לפעול לעיתים קרובות הרבה יותר בסמוך ליעילות השיא שלו, משום הסוללות יכולות לשרת את צורכי ההספק בזמנים בהם מנוע הבעירה היה נאלץ לפעול הרבה מתחת ליעילותו הגבוהה ביותר. היעילות שמושגת בפועל תלויה בגורמים שונים בהם יכולת טעינת / פריקת הסוללה, בקר המנוע והמנוע עצמו, באופן השימוש ברכב ובהזדמנויות הטעינה באמצעות חיבור לרשת החשמל. כל קילוואט שעה של קיבולת סוללה בשימוש מחליף 190 ליטר של דלק בשנה (בנזין או סולר).
השוואה לרכב היברידי רגיל > עלויות תפעול

מחקר שפורסם בשנת 2014 על ידי חוקרים מאוניברסיטת למאר, אוניברסיטת המדינה של איווה והמעבדה הלאומית לאנרגיה השווה את עלויות התפעול של רכב היברידי נטען בטווחים חשמליים שונים (10, 20, 30 ו-40 מייל) עם רכבי בנזין קונבנציונליים והיברידי רגיל. בהתחשב בכלי רכב שונים, תקופות החזר שונות, ברמות פריסת תשתית טעינה שונות ומחירי הבנזין. המחקר הגיע למסקנה כי:
רכב היברידי נטען חוסך כ 60% בעלויות האנרגיה, בהשוואה לרכבי בנזין קונבנציונליים ו-40% בהשוואה לרכב היברידי רגיל. עם זאת, עבור נהגים שנוסעים למרחקים ארוכים באופן יומי, כלי רכב היברידיים רגילים עם טווח של 40 מייל (64 ק"מ) עשויים להיות אפילו בחירה טובה יותר מאשר רכב היברידי נטען, במיוחד כאשר חסר תשתית טעינה ציבורית ביעד הנסיעה.
קשה להצדיק את העלות המצטברת של הסוללה של רכב היברידי נטען עם סוללות גדולות בהתבסס על החיסכון המצטבר של עלויות התפעול שלו, אלא אם כן מוצע סבסוד עבור הרכב ההיברידי הנטען בעל הסוללה הגדולה.
כאשר מחיר הבנזין עולה מ-4 דולר לגלון ל-5 דולר לגלון, מספר הנהגים שנהנים מסוללה גדולה יותר עולה משמעותית. אם מחיר הדלק הוא 3 דולר, רכב היברידי נטען בטווח של 10 מייל (16 ק"מ) היא האופציה הזולה ביותר גם אם עלות הסוללה היא 200 דולר לקוט"ש.
פליטת גזי חממה

ההשפעה של כלי רכב עם הנע היברידי נטען על פליטת גזי חממה היא מורכבת. כאשר הם פועלים במצב חשמלי לחלוטין הם אינם פולטים מזהמים ממערכת הפליטה שלהם לאוויר בסביבת הרכב, אך בחישוב הכולל של התרומה לגזי החממה  יש לקחת בחשבון את מקור החשמל המשמש לטעינת הסוללות היות ופליטת זיהום האוויר מועברת לארובת תחנת הכוח, כך שמידת התועלת תלויה גם בדלק ובטכנולוגיה המשמשים לייצור החשמל. מנקודת המבט של ניתוח מחזור חיים מלא, החשמל המשמש לטעינה של הסוללות חייב להיות מיוצר ממקורות פליטה אפסיים כגון: אנרגיה מתחדשת (למשל אנרגיית רוח, אנרגיה סולארית או הידרואלקטריות) או מתחנת כוח גרעינית כדי שרכב היברידי נטען יהיה כמעט בלי או עם אפס פליטת מזהמים. מאידך, כאשר הרכב ההיברידי הניטען, נטען ממקור חשמל שיוצר באמצעות פחם, בדרך כלל יווצרו במחזור חיים מלא יותר גזי חממה מאשר בכלי רכב עם מנוע בעירה פנימית. במקרה של רכב חשמלי היברידי נטען, כאשר הוא פועל בעזרת מנוע הבעירה הפנימית, פליטות גזי החממה ממערכת הפליטה נמוכים יותר בהשוואה למכוניות קונבנציונליות בגלל צריכת הדלק הגבוהה יותר שלהם.
הערות שוליים

↑  דניאל שמיל, המדינה תעניק הטבות מס למכוניות היברידיות נטענות, באתר TheMarker‏, 21 ביולי 2011
↑  ניר בן טובים‏, מבחן: טויוטה פריוס פלאג-אין, באתר וואלה, 28 בנובמבר 2011
ב. מיכאל, ‏מבחן דרכים: טויוטה פריוס פלאג-אין הייבריד - פלאגים זה אין, באתר גלובס, 29 בינואר 2011
↑   דניאל שמיל, מיצובישי מתחילה לשווק אאוטלנדר היברידי-נטען; המחיר: 225 אלף שקל, באתר TheMarker‏, 10 ביוני 2014
↑  הארץ, GM, דיימלר-קרייזלר ו-BMW ישקיעו יותר ממיליארד דולר במערכות היברידיות, באתר TheMarker‏, 13 באוגוסט 2006
↑  דובי בן-גדליהו, ‏ככה בונים חומה, באתר גלובס, 14 בינואר 2016
1 2  דובי בן גדליהו, ‏טען וסע: כלי רכב היברידיים נטענים שיגיעו בקרוב לישראל, באתר גלובס, 6 במרץ 2014
טיים אימפלה

| --- | --- |

טיים אימפלה בהופעה בניו יורק, 2012
 מקום הקמה:  פרת' 
 תקופת הפעילות:  מ-2007 - הווה
 סוגה:  רוק פסיכדלי, נאו-פסיכדליה, פופ פסיכדלי
 חברת תקליטים:  אינטרסקופ רקורדס
 tameimpala.com
 חברים
 קווין פארקר בהופעות:  דומיניק סימפר ג 'יי ווטסון   קם אברי   ג'וליאן ברבגאיו
 חברים לשעבר
 ניק אלברוק
 
טיים אימפלה (באנגלית: Tame Impala) הוא פרויקט המוזיקה הפסיכדלית של האמן הווירטואוז האוסטרלי קווין פארקר. בפרויקט חברים גם דומיניק סימפר (גיטרה וסינטיסייזר), ג'יי ווטסון (קלידים, קולות וגיטרה), קם אברי (גיטרה בס) וג'וליאן ברבגאיו (תופים). שם הלהקה מתייחס לחיה בשם אימפלה.
ביוגרפיה > (2007-2008) קריירה מוקדמת

מקורות הלהקה הם מפרת, אוסטרליה. פארקר היה בכמה להקות ואחת מהן, ה-Dee Dee Dums. שהורכבה מפארקר (גיטרה) ולוק אפשטיין (תופים). הלהקה (Tame Impala) התחילה בזה שפארקר פרסם שירים ברשת החברתית MySpace, כמה חברות הקלטות התעניינו בלהחתים את פארקר ולבסוף ביולי 2008 הצטרפה הלהקה לחברת התקליטים מודולר רקורדינגס. וחתומה כיום בחברת התקליטים האמריקאית אינטרסקופ רקורדס.
ביוגרפיה > Tame Impala EP (2008-2009)

בספטמבר 2008, בעקבות החתימה עם חברת התקליטים, הוציאה הלהקה מיני אלבום הנושא את שם הלהקה. האלבום הגיע למקום 10 במצעד המוזיקה האוסטרלי. עטיפת האלבום, אותה עיצב פארקר, גרמה לרבים לטעות בשם האלבום שכן המילים Antares Mira Sun כתובות עליה. האיור הוא פירוש של פארקר למצגת שראה בהרצאה על אסטרונומיה אשר מראה את הפרשי הגודל של הכוכבים אנטארס, מירה והשמש.
ביוגרפיה > (2010) Innerspeaker

אלבום הבכורה של הלהקה Innerspeaker יצא לאור ב-21 במאי 2010. הלהקה יצא לסיבוב הופעות בתור להקת החימום של MGMT באמצע 2010. בהמשך הופיעה בפסטיבלים באוסטרליה וכן בפסטיבל רדינג ולידס. הלהקה ערכה סיבובי הופעות של האלבום גם בקנדה, ארצות הברית ואירופה.
ביוגרפיה > Lonerism (2011-2014)

ב-5 באוקטובר 2012 יצא האלבום השני של הלהקה Lonerism. האלבום זכה לאהדה רבה ולפרסים נחשבים ביניהם אלבום השנה של מגזין הרולינג סטון האוסטרלי ואלבום השנה של מגזין NME לשנת 2012. סיבוב ההופעות של הלהקה שנערך ב-2012 וב-2013 כלל בין היתר פסטיבלים נחשבים מאוד כמו פסטיבל קואצ'לה וססקואטצ' וכן אירוח בלייט נייט של ג'ימי פאלון.
ביוגרפיה > (2015-2017) Currents

אלבומה השלישי של הלהקה יצא לאור ב-17 ביולי 2015.
הלהקה הופיעה בישראל בלייב פארק ראשון לציון ב-11 ביולי 2016.
בשנת 2020 דירג מגזין הרולינג סטון את האלבום במקום ה-382 מתוך 500 האלבומים הטובים ביותר בכל הזמנים.
ביוגרפיה > (2019-הווה) The Slow Rush

ב-14 בפברואר 2020 שחררה הלהקה את אלבום האולפן הרביעי שלה "The Slow Rush".
בין השירים הבולטים באלבום: "Borderline",‏ "Posthumous Forgiveness"‏ ו-"It Might Be Time".
ב-21 ביולי 2023 הוציאו את הסינגל "Journey To The Real World" מתוך הפסקול של הסרט "ברבי".
דיסקוגרפיה

Innerspeaker‏ (2010)
Lonerism‏ (2012)
Currents‏ (2015)
The Slow Rush‏ (2020)
פרסים ומועמדויות

| שנה | פרס | קטגוריה | עבודה מועמדת | תוצאה | סימוכין |
| --- | --- | --- | --- | --- | --- |
| 2024 | פרס גראמי | הקלטת הרמיקס הטובה ביותר, לא קלאסית | "New Gold" (Dom Dolla Remix) | מועמדות |  |
| 2025 | פרס גראמי | הקלטת הדאנס/אלקטרונית הטובה ביותר | "Neverender" (עם ג'אסטיס) | מועמדות |  |
הערות שוליים

↑  ניר גורלי‏, מתוכה יצא יצור חמוד: ההופעה של טיים אימפלה התחילה מהשיא ואז שמרה עליו, באתר וואלה, 12 ביולי 2016
↑  עמי פרידמן, טיים אימפלה: בדרך הנכונה לרשת את רדיוהד, באתר ynet, 12 ביולי 2016
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  2025 GRAMMYs: See The Full Winners & Nominees List | GRAMMY.com, grammy.com
| טיים אימפלה |
| --- | --- | --- |
| קווין פארקר • קם אברי • ג'וליאן ברבגאיו • דומיניק סימפר • ג'יי ווטסון | קווין פארקר • קם אברי • ג'וליאן ברבגאיו • דומיניק סימפר • ג'יי ווטסון |  |
| אלבומי אולפן | Innerspeaker‏ • Lonerism‏ • Currents‏ • The Slow Rush |  |
| אלבומי לייב | Live at the Corner‏ • Live Versions |  |
| מיני-אלבומים | Tame Impala (אלבום) |  |
| שירים | Let it Happen‏ • The Less I Know the Better‏ • Feels Like We Only Go Backwards‏ • Elephant |  |
| --- | --- |
בקרת זהויות :  GND: 1064665047  ISNI: 0000 0001 0760 0568  LCCN: no2010180867  MusicBrainz: 63aa26c3-d59b-4da4-84ac-716b54f1ef4d  NKC: osa2016925061  VIAF: 160260312   WorldCat (עם VIAF): 160260312
כוניה

כּוּנְיָה (בערבית كنية, שם עצם בלשון נקבה, הן בערבית והן בעברית) הוא שם או כינוי מקובל בעולם הערבי והמוסלמי שאדם מאמץ לעצמו במהלך חייו בנוסף לשמו המקורי. הכוניה מתייחסת בדרך כלל לשם הבן הבכור של האדם. מי שעדיין לא נולדו לו ילדים, מאמץ לעצמו כוניה על שם דמות היסטורית, או על שם אביו, או על שם תכונה או כינוי של אותו אדם. הכוניה נחשבת לסוג של אות כבוד, ויש אנשים שהכוניה שלהם מוכרת יותר מאשר שמם המקורי.
לגברים הכוניה מתחילה במילה אבו (أبو – אב בערבית), ולנשים במילה אום (أم – אם בערבית).
דוגמאות לכוניה על שם הבן הבכור

הח'ליף העבאסי אל-מנסור נודע גם בכוניה אבו ג'עפר, על שם בכורו.
השליטה המצרייה שג'ר א-דור טבעה מטבעות בהן מופיע שמה בצירוף הכוניה אום ח'ליל, על שם בנה, שנפטר בינקותו, מהסולטאן צאלח איוב (אנ').
נשיא הרשות הפלסטינית מחמוד עבאס מוכר מאוד בכוניה אבו מאזן, על שם בנו הבכור מאזן.
ח'ליל אל-וזיר, ממייסדי תנועת פת"ח וראש הזרוע הצבאית של אש"ף, היה מוכר יותר בכוניה אבו ג'יהאד ואלמנתו אינתיסאר מוכרת יותר בכוניה אום ג'יהאד, על שם בנם הבכור ג'יהאד.
דוגמאות לכוניה על שם דמות היסטורית

הזמרת המצרייה פאטמה איבראהים אל-בלתאגי נודעה יותר בכוניה ששימשה גם כשם במה "אום כולתום", על שם הבת השלישית של מוחמד, מייסד האסלאם.
יאסר ערפאת אימץ לעצמו את שמו הפרטי יאסר ואת הכוניה "אבו עמאר", על שם עמאר אבן יאסר (אנ'), אחד מבני לווייתו של מוחמד, מייסד האסלאם.
דוגמאות לכוניה על שם תכונה

הח'ליפה הראשון אחרי מות מוחמד ידוע בכוניה אבו בכר – כינוי שניתן לו על שם בכרי הגמלים עימם אהב לשחק בילדותו.
המשורר אלחסן בן האני אלחכמי נודע יותר בכוניה אבו נואס, על שום תלתליו.
המנהיג והטרוריסט הפלסטיני סאברי אל-בנא, ידוע יותר בכוניה שלו אבו נידאל – אבי המאבק.
השודד הערבי אחמד חמד מחמוד שפעל בתקופת המנדט הבריטי, היה ידוע בכוניה אבו ג'ילדה (בעל הרטייה) – עקב רטייה שכיסתה את אחת מעיניו.
ראו גם

שם ערבי
טקס פרסי גראמי ה-62

| --- | --- |

 תאריך:  26 בינואר 2020
 מיקום:  סטייפלס סנטר, לוס אנג'לס
 מנחים:  אלישה קיז
 אורך הטקס:  8:00–11:40
 זכייה במספר הפרסים הרב:  פיניאס או'קונל (6)
 מספר המועמדויות הרב:  ליזו (8)
 אתר רשמי
 →61 63←
טקס פרסי גראמי ה-62 התקיים ב-26 בינואר 2020, ועסק בהישגים הבולטים של תעשיית המוזיקה, החל מ-1 באוקטובר 2018 ועד ל-31 באוגוסט 2019. הטקס התקיים בסטייפלס סנטר שבלוס אנג'לס, קליפורניה. אלישיה קיז הנחתה את הטקס, לאחר שהנחתה גם את הטקס של השנה הקודמת.
ליזו החזיקה במספר המועדויות הרב ביותר בטקס, עם כ-8 מועמדויות, כשאחריה בילי אייליש וליל נאס X עם 6. אייליש ואחיה פיניאס או'קונל מחזיקים במספר הזכיות הרב ביותר, עם כ-5 זכיות. אייליש הייתה לאמנית הראשונה שזכתה בארבע הקטגוריות הראשיות: הקלטת השנה, אלבום השנה, שיר השנה ותגלית השנה באותו הטקס, מאז כריסטופר קרוס ב-1981.
עשרה ימים לפני הטקס, פרסמה האקדמיה הלאומית לאמנויות ומדעי ההקלטה כי נשיאת האקדמיה דבורה דוגאן עזבה את תפקידה כנשיאה ומנכ"לית האקדמיה. דוגאן עוררה מחלוקת בכך שטענה כי הארגון עוסק בשחיתות. הטקס נערך באותו יום למותו של שחקן הכדורסל קובי בראיינט, לזכרו הקדישו להקת ה-R&B האמריקאית Boyz II Men ביצוע לשיר "It's So Hard to Say Goodbye" בטקס.
בטקס היו מועמדים לפרס שלושה ישראלים: מוזיקאית הג'אז ענת כהן, בקטגוריית "אלבום אנסמבל הג'אז הטוב ביותר", על האלבום Triple Helix, יחד עם להקתה, The Anat Cohen Tentet, והבמאים וניה הימן וגל מוג'ה בקטגוריית "הווידאו קליפ הטוב ביותר", על בימוי הקליפ של השיר "Glad He's Gone" של טובה לו.
רקע ומחלוקת

לאחר שנים רבות בהן נערך באופן מסורתי בפברואר (למעט בשנים בודדות של משחקי החורף האולימפיים), טקס פרסי גראמי ה-62 הועבר לינואר, בשבוע שלפני סופרבול LIV, בעקבות החלטת האקדמיה האמריקאית לקולנוע להעביר את הטקס ה-92 שלהם ליום ראשון השני בפברואר. ב-20 בנובמבר 2019, הוכרזו המועמדויות לכל 84 הקטגוריות על ידי גאייל קינג, אלישיה קיז וביבי רקסה, על סט הצילומים של CBS Morning.
זו הייתה אמורה להיות המהדורה הראשונה של פרסי גראמי שהנשיאה החדשה של האקדמיה להקלטות דבורה דוגאן הייתה מנחה; עם זאת, היא עזבה את תפקידיה כנשיאה ומנכ"לית כעשרה ימים לפני הטקס. האקדמיה פתחה בחקירה של טענות לפיהן דוגאן הציק לאחד העובדים באקדמיה. לאחר פיטוריה, עוררה דוגאן מחלוקת בטענה כי האקדמיה להקלטות עסקה בשחיתות במהלך ההחלטה על המועמדויות לפרס. על פי הדיווחים, בעקבות הפרשה ביטלה הזמרת טיילור סוויפט את ביצוע ההפתעה המתוכנן שלה לשיר "The Man", אם כי גם סוויפט וגם מפיק גראמי קן ארליך הכחישו זאת. יו"ר האקדמיה להקלטות הארווי מייסון ג'וניור נכנס לתפקידו כנשיא זמני ומנכ"ל ומנכ"ל הטקס במקום דוגאן.
הטקס נערך בסטייפלס סנטר באותו יום למותו של שחקן הכדורסל קובי בראיינט, ששיחק בלוס אנג'לס לייקרס. בטקס נכללו מספר מחוות לזכרו של בראיינט, בהן ביצוע של השיר "It's So Hard to Say Goodbye to Yesterday" של מנחת הטקס אלישיה קיז ולהקת Boyz II Men, בעוד ליל נאס X, ליזו ודי.ג'יי. חאלד שילבו מחוות לבראיינט בהופעותיהם.
רקע ומחלוקת > שינויים בקטגוריות

בטקס פרסי גראמי ה-62 בוצעו שינויים מרובים בקטגוריות.
החל מטקס פרסי גראמי ה-62, האקדמיה להקלטות תקבל קישורים לשירותי סטרימינג לעומת עותקים פיזיים כהגשות. האקדמיה הצהירה: "ברוב הקטגוריות נעדיף קישורי הפצה לסטרימינג בהגשת כניסה מקוונת, אם כי הגשת תקליטורים נותרה אופציונלית". כהצדקה להתפתחות זו, האקדמיה הדגישה את תעשיית המוזיקה המשתנה והוסיפה כי הגשת קישורים תהיה נוחה וחסכונית יותר, במיוחד עבור חברות תקליטים קטנות ועצמאיות יותר.
בנוסף, היו ועדות הקרנה נפרדות לפופ ורוק, בעוד שקודם לכן קטגוריות אלה הוקרנו על ידי ועדת ליבה, מה שנותן לוועדת הליבה להתמקד בהחלטות הקשות יותר, כמו לקבוע מי זכאי לקטגוריית תגלית השנה ולנסות למצוא את הבית הטוב ביותר עבור ערכי ז'אנר גבוליים.
ההגדרה של פרס גראמי לאלבום הפופ הווקאלי העממי הטוב ביותר הורחבה לקבלת "שירי פופ עכשוויים המבוצעים בסגנון פופ מסורתי - המונח עממי הוא התייחסות לסגנון הקומפוזיציה, לעיצוב הווקאלי ולעיבוד האינסטרומנטלי ללא התחשבות לוותק החומר". האקדמיה הצהירה כי הרחבת הקטגוריה נעשתה בניסיון לאפשר לה "להישאר חזקה וכוללת" ולאפשר לה להיות תחרותית יותר, שכן, למשל, טוני בנט זכה בפרס 13 פעמים.
הקלטות ספוקן וורד המיועדות לילדים הועברו מקטגוריית אלבום הילדים הטוב ביותר לאלבום הספוקן וורד הטוב ביותר.
החל מטקס פרסי גראמי ה-62, הגוספל הלטיני והמוזיקה הנוצרית בשפה הספרדית יתקבלו באופן רשמי לקטגוריות אלבום הגוספל הטוב ביותר, אלבום המוזיקה הנוצרית העכשווי הטוב ביותר, אלבום שורשי הגוספל הטוב ביותר, ביצוע/שיר הגוספל הטוב ביותר וביצוע/שיר המוזיקה הנוצרית הטוב ביותר.
ביצועים > קדם-טקס

| אמנ(ים) | שיר |
| --- | --- |
צ'יק קוריאה ו-Spanish Heart Band: "House Band"
I'm with Her: "Call My Name"
אנג'ליק קיג'ו: "Afrika"
ניקולה בנדטי: אינסטרומנטל
יולה: "Faraway Look"
ביצועים > הטקס המרכזי

| אמנ(ים) | שיר(ים) |
| --- | --- |
ליזו: "Cuz I Love You" "Truth Hurts"
אלישיה קיז Boyz II Men: מחווה לקובי בראיינט "It's So Hard to Say Goodbye to Yesterday"
בלייק שלטון גוון סטפאני: "Nobody But You"
אלישה קיז: מחווה לאמנים המועמדים למנגינה של "Someone You Loved" של לואיס קפלדי
האחים ג'ונאס: "Five More Minutes" "What a Man Gotta Do"
טיילר, דה קריאייטור Boyz II Men צ'ארלי וילסון: "Earfquake" "New Magic Wand"
אשר FKA twigs שיילה אי: מחווה לפרינס "Little Red Corvette" "When Doves Cry" "Kiss"
קמילה קביו: "First Man"
טניה טאקר ברנדי קארלי: "Bring My Flowers Now"
אריאנה גרנדה: "Imagine" "My Favorite Things" "7 Rings" "Thank U, Next"
בילי איליש פיניאס: "When the Party's Over"
אירוסמית' ראן די אם סי: "Livin' on the Edge" "Walk This Way"
ליל נאס X בילי ריי סיירוסBTS מייסון רמסי נאז: "Old Town Road" "Rodeo"
דמי לובאטו: "Anyone"
די. ג'יי. חאלד קירק פרנקלין ג'ון לג'נד מיק מילרודי ריץ'YG: מחווה לניפסי האסל "Letter to Nipsey" "Higher"
רוסליה: "Juro Qué" "Malamente"
אלישה קיז בריטני הווארד: "Underdog"
H.E.R.: "Sometimes"

בוני רייט: מחווה לג'ון פרין "Angel from Montgomery"
גארי קלארק ג'וניור דה רוטס: "This Land"
טרומבון שורטי שדרת אורלינס להקת הג'אז של אולם השימור: מחווה לד"ר ג'ון
בן פלאטסינדי לאופרג'ון לג'נדג'ושוע דייוויד בלדבי אלןערפילי קופלנדקמילה קביו גארי קלארק ג'וניור לאנג לאנגThe War and Treaty לי קוררי קומון: מחווה לחינוך מוזיקלי וקנת ארליך "I Sing the Body Electric"